கேள்வி: உணர்ச்சிகள் (திரைப்படம்) குறித்து விரிவாக சொல்லுங்கள்.
பதில்: ''உணர்ச்சிகள்'' 1976 ஆம் ஆண்டு வெளிவந்த தமிழ்த் திரைப்படமாகும். ஆர். சி. சக்தி இயக்கத்தில் வெளிவந்த இத்திரைப்படத்தில் கமல்ஹாசன், எல். காஞ்சனா, ஸ்ரீவித்யா மற்றும் பலர் நடித்திருந்தனர். கமல்ஹாசன் இத்திரைப்படத்தில் உதவி இயக்குநராகவும் பணியாற்றியுள்ளார்.
கேள்வி: உணர்ச்சிகள் (திரைப்படம்) - நடிகர்கள் என்பது என்ன?
பதில்: * கமல்ஹாசன் - முத்து * எல். காஞ்சனா - கமலா * ஸ்ரீவித்யா - மரகதம் * மேஜர் சுந்தர்ராஜன் - டாக்டர் * லலிதாசிறீ * எஸ். வி. இராமதாஸ் - பூபதி * வி. கோபாலகிருட்டிணன் (நடிகர்) - பாலு * கே. கே. சௌந்தர் - காவல்துறை ஆய்வாளர் * வெள்ளை சுப்பையா - சுப்பையா (ரூம் பாய்)
கேள்வி: உணர்ச்சிகள் (திரைப்படம்) - தயாரிப்பு பற்றி நீங்கள் என்ன அறிந்துள்ளீர்கள்?
பதில்: பரமக்குடியை சேர்ந்த இயக்குநர் ஆர். சி. சக்தி மற்றும் கமல்ஹாசன் இருவரும் இணைந்து கே. தங்கப்பன் மாஸ்டரிடம் அன்னை வேளாங்கண்ணி (திரைப்படம்) மற்றும் பல படங்களில் உதவி இயக்குநராக பணியாற்றினர். பின்னர் ஆர். சி. சக்தி இப்படத்தில் இயக்குநராக வாய்ப்பு பெற்ற பிறகு கமல்ஹாசனை கதாநாயகனாக தேர்ந்தெடுத்தார். 1972 ஆண்டில் கமல்ஹாசன் கதாநாயகனாக ஒப்பந்தமாகி நடித்த முதல் திரைப்படம், ஆனால் இத்திரைப்படம் இந்தியத் திரைப்படத் தணிக்கை குழு தணிக்கை சான்றிதழ் வழங்க காலாதாமத்தினால் இத்திரைப்படம் நான்கு ஆண்டுகள் கழித்து 1976 ஆண்டில் சூன் 25 அன்று வெளியானது. உணர்ச்சிகள் திரைப்படத்தின் கதை மலையாளம் மொழியில் ராசலீலா எனும் பெயரில் கமல்ஹாசன் நடிப்பில் மீண்டும் எடுக்கப்பட்டு வெளிவந்து வெற்றிப்பெற்றது. 'ராசலீலா' திரைப்படம் 'உணர்ச்சிகள்' படம் வெளிவருவதற்கு ஓராண்டு முன்பே 1975ல் வெளியானது.